Projekts EEZ Apvienotās Komitejas Lēmums ar ko groza EEZ līguma 31. protokolu par sadarbību īpašās jomās, kas nav saistītas ar četrām pamatbrīvībām - Kopienas kopējās nostājas projekts - /* SEC/2005/0898 galīgā redakcija */





Briselē, 4.7.2005 SEC(2005) 898 galīgā redakcija Projekts EEZ APVIENOTĀS KOMITEJAS LĒMUMS ar ko groza EEZ līguma 31. protokolu par sadarbību īpašās jomās, kas nav saistītas ar četrām pamatbrīvībām - Kopienas kopējās nostājas projekts -(iesniegusi Komisija) PASKAIDROJUMA RAKSTS 1. EEZ līguma 31. protokolā ir iekļauti konkrēti noteikumi par Kopienas un EEZ EBTA valstu sadarbību ārpus četrām pamatbrīvībām. 2. Pievienotais EEZ Apvienotās komitejas lēmuma projekts paredz grozīt 31. protokolu, lai paplašinātu sadarbību informācijas sabiedrības jomā. Tajā ir paredzēta sadarbības sistēma no 2005. gada 1. janvāra un ir izklāstīta kārtība, kādā EEZ EBTA valstis iesaistās Kopienas programmās un darbībās šajā jomā: - 32005 D 0456: Eiropas Parlamenta un Padomes 2005. gada 9. marta Lēmums Nr. 456/2005/EK, ar ko izveido daudzgadu Kopienas programmu, lai Eiropā uzlabotu digitālā satura pieejamību, lietošanu un izmantošanu (eContentplus). 3. Padomes Regulas (EK) Nr. 2894/94 par EEZ līguma īstenošanas kārtību 1. panta 3. punkta a) apakšpunktā ir paredzēts, ka Padome pēc Komisijas priekšlikuma šādiem lēmumiem izstrādā Kopienas nostāju. 4. EEZ Apvienotās komitejas lēmuma projekts ir iesniegts apstiprināšanai Padomē, pēc tam Komisija Kopienas pozīciju pēc iespējas drīz iesniegs EEZ Apvienotajai komitejai. EEZ APVIENOTĀS KOMITEJAS LĒMUMS ar ko groza EEZ līguma 31. protokolu par sadarbību īpašās jomās, kas nav saistītas ar četrām pamatbrīvībām EEZ APVIENOTĀ KOMITEJA, ņemot vērā Eiropas Ekonomikas zonas līgumu, kas grozīts ar protokolu, ar ko pielāgo Eiropas Ekonomikas zonas līgumu turpmāk tekstā - „Līgums”, un jo īpaši tā 86. un 98. pantu, tā kā: 1. Līguma 31. protokols ir grozīts ar EEZ Apvienotās komitejas … Lēmumu Nr. …/….[1] 2. Ir lietderīgi paplašināt līgumslēdzēju pušu sadarbību, iekļaujot Eiropas Parlamenta un Padomes 2005. gada 9. marta Lēmumu Nr. 456/2005/EK, ar ko izveido daudzgadu Kopienas programmu, lai Eiropā uzlabotu digitālā satura pieejamību, lietošanu un izmantošanu [2] . 3. Tādēļ jāgroza Līguma 31. protokols, lai šī paplašinātā sadarbība varētu sākties no 2005. gada 1. janvāra, IR PIEŅĒMUSI ŠO LĒMUMU. 1. pants Līguma 31. protokola 2. panta 5. punktā pievieno šādu ievilkumu: ‘- 32005 D 0456: Eiropas Parlamenta un Padomes 2005. gada 9. marta Lēmums Nr. 456/2005/EK, ar ko izveido daudzgadu Kopienas programmu, lai Eiropā uzlabotu digitālā satura pieejamību, lietošanu un izmantošanu (eContentplus) (OV L 79, 24.3.2005., 1. lpp.).” 2. pants Šis lēmums stājas spēkā nākamajā dienā pēc pēdējā paziņojuma iesniegšanas EEZ Apvienotajai komitejai saskaņā ar Līguma 103. panta 1. punktu*. To piemēro no 2005. gada 1. janvāra. 3. pants Šo lēmumu publicē Eiropas Savienības Oficiālā Vēstneša EEZ iedaļā un EEZ pielikumā. Briselē, […]. EEZ Apvienotās komitejas vārdā — Priekšsēdētājs EEZ Apvienotās komitejas sekretāri [1] OV L… [2] OV L 79, 24.3.2005., 1. lpp. * [Konstitucionālās prasības nav norādītas.] [Konstitucionālās prasības ir norādītas.]